De ce invadarea Groenlandei de către Trump ar fi „cel mai scurt război din lume”. Ce obligații și-au asumat SUA și ce armată au danezii
În 1951, Statele Unite au semnat un acord cu Danemarca prin care se angajau să protejeze Groenlanda de orice atac. Au trecut 74 de ani, iar amenințarea vine acum din America, scrie Politico. Săptămâna aceasta, viitorul președinte al SUA, Donald Trump, a provocat o undă de șoc în întreaga Europă atunci când a refuzat să excludă folosirea forței militare pentru a anexa cea mai mare insulă din lume, un teritoriu autonom cu 57.000 de locuitori care face parte din Regatul Danemarcei.